Як ужо вядома, з 1 лютага гэтага года ў Беларусі ўведзена дыферэнцыраваная аплата за электраэнергію і газазабеспячэнне. У нашай газеце было змешчана паведамленне аб трохступеньчатай сістэме тарыфаў у залежнасці ад аб’ёмаў спажывання электрычнай энергіі.Тым спажыўцам, якія заўсёды ашчадна адносяцца да якіх бы то ні было рэсурсаў, не дапускаюць лішняй траты грошай, сочаць, каб у пакоях, дзе ў дадзены час ніхто не знаходзіцца, было выключана святло, хвалявацца няма чаго: розніца ў аплаце за выкарыстаную электраэнергію з той, якая была да гэтага, будзе нязначнай.